Idősebb Hábetler János, aki a drezdai bombázás poklát is túlélte, 1945 márciusában tért haza. Azon nyomban B-listázták (horthysta-nyilas kollaboránsként értékelték tevékenységét), így csak alantas munkakörökbe kerülhetett. Híres István is hazakerült, aki a rá jellemző ügyességgel gyorsan haladt előre az új rendszerben a ranglétrán, Gizike pedig mellette dolgozott. Hajnalka és Eszter zenészeket ismertek meg és velük kerültek romantikus kapcsolatba. 1949 őszén Jani is hazatért a hadifogságból, és itt szembesült azzal, hogy Reich Kató meghalt.